**Mestská hromadná doprava v Trnave** je sieť liniek mestskej hromadnej dopravy v Trnave. Služby MHD sú poskytované na 10 štandardných autobusových linkách a 3 školských linkách. Liniek je celkovo 13 s číslovaním od  po , od  po ,  a školské autobusové linky, ktoré premávajú dvakrát do dňa (pondelok - piatok počas školského roka), s číslovaním od  po. Linky premávajú každý deň približne od 4:00 do 23:30. Okrem mesta Trnava MHD obsluhuje tiež obec Biely Kostol.

Organizácia dopravy
-------------------

Mestská autobusová doprava v Trnave je zabezpečená na základe zmluvy č. 1380/2017 medzi dopravcom ARRIVA Trnava, a.s. a Mestom Trnava. Pôvodná platnosť zmluvy do 31. decembra 2019 bola dodatkom č. 2 predĺžená do 30. júna 2020. Momentálne má Arriva s mestom Trnava podpísanú zmluvu, ktorá nadobudla účinnosť 1. júla 2021. Jej platnosť končí 30. júna 2031. Na základe nej koncom júna 2021 prišlo do Trnavy 17 kusov nových autobusov SOR NB 12, ktoré boli hneď 1. a 2. júla postupne nasadené na linky tunajšej MHD. Boli nimi nahradené autobusy SOR BN/CN 12 z rokov 2006 – 2008. Zmluva obsahuje základný rámec pre prevádzkovanie mestskej autobusovej dopravy, spôsob vykazovania výkonov, nákladov a pod. a náhrady preukázateľnej straty. Predpokladaný rozsah výkonov je 1 037 904 tarifných kilometrov ročne. Zmluva definuje aj povinnosť mať k dispozícii najmenej 34 autobusov a 60 vodičov. Taktiež zmluva požaduje od dopravcu posielanie informácií o predaných cestovných lístkoch v mesačných intervaloch.

Zachádzanie mestskej autobusovej dopravy Trnava do obce Biely Kostol je riešené na základe zmluvy č. 05/2018 medzi dopravcom ARRIVA Trnava, a.s. a obcou Biely Kostol. Platnosť tejto zmluvy bola do 31. decembra 2019 a nebola dodatkovaná. Predpokladaný rozsah výkonov je 6 900 tarifných km ročne.

Vozidlá
-------

Do apríla 2011 premávali v Trnavskej MHD aj autobusy Karosa B731, Karosa B732 a Karosa B741, ktoré boli 14. apríla 2011 nahradené novými autobusmi Irisbus Citelis. História týchto "hranatých" autobusov je pomerne pestrá. Autobusy SOR BN/CN 12 boli celoplošne vyradené v roku 2021.

V roku 2018 do Trnavy prišiel ojazdený SOR BNG 12 s automatickou prevodovkou. Keďže to bolo prvé vyrobené vozidlo svojho typu na svete, mal isté nedostatky. Aj napriek tomu bol aktívne vypravovaný na linky MHD.

V roku 2023 do Trnavy prišlo vozidlo SOR BN 9.5 z roku 2010 preradené zo Senice, ktoré slúžilo ako záložné vozidlo. Zaujímavosťou bola manuálna prevodovka. Bol to jediný SOR BN 9.5, ktorý v Trnave slúžil. Nasledujúci rok bolo vozidlo odstavené a vyradené.

Ku dňu 19.3.2024 je počet prevádzkovaných autobusov na MHD 34. Vozidlá TT-096EK a TT-141EK boli v roku 2022 kvôli ich disfunkciám odstavené a vyradené z evidencie.

Autor fotografie: Šimon Šarvaic
Autor fotografie: Šimon Šarvaic
Autor fotografie: Šimon Šarvaic
Autor fotografie: Šimon Šarvaic
Autor fotografie: Šimon Šarvaic
Autor fotografie: Šimon Šarvaic

| Typ vozidla | Roky dodávok | Roky vyradení | Počet vozidiel |
| --- | --- | --- | --- |
| SOR NB 12 City | 2021 | – | 17 |
| SOR BNG 12 | 2018 | 2023 | 1 |
| Irisbus Citelis 10.5M CNG | 2011 | – | 5 |
| Irisbus Citelis 12M CNG | 2011 | – | 14 |
| SOR BN 9,5 | 2010 (2023) | 2024 | 1 |
| SOR BN 12 | 2006 – 2008 | 2021 | 12 |
| SOR CN 12 | 2008 | 2021; 2024 | 2 |
| Spolu: |  |  | 52 |

Linky
-----

### Základný prehľad autobusových liniek

| Linka | Trasa | Pásmo | Poznámky |
| --- | --- | --- | --- |
|  | Linčianska – Námestie SUT | Zóna I | \*zachádza po zastávku Strojárenská, SACHS |
|  | Linčianska – Kočišské | Zóna I + Zóna II |  |
|  | G. Dusíka – Námestie SUT | Zóna I |  |
|  | Linčianska – Námestie SUT | Zóna I | \*zachádza po zastávku ZF Boge |
|  | Linčianska – Botanická | Zóna I | \*zachádza po zastávku Strojárenská, SACHS |
|  | Sibírska – G. Dusíka | Zóna I |  |
|  | Linčianska – Námestie SUT | Zóna I |  |
|  | TESCO – Kamenný mlyn | Zóna I |  |
|  | Modranka – Viktoríniho nám. | Zóna I |  |
|  | Nemečanka – OC OBI | Zóna I |  |
|  | Modranka – Sibírska | Zóna I |  |
|  | Linčianska – Vozovka | Zóna I |  |
|  | Sibírska – Vozovka | Zóna I |  |

### Trasovanie školských autobusových liniek

Schéma školských liniek ,  a  mestskej autobusovej dopravy v Trnave. Každý autobus premáva raz v dopoludňajších hodinách a raz v popoludňajších.
Školské autobusové linky ,  a  premávajú raz v dopoludňajších hodinách smerom, akým je to popísane v tabuľke. Linka  vyráža z Modranky o 7:05, linka  z Linčianskej o 7:00 a linka  zo Sibírskej taktiež o 7:00. Linky premávajú ešte naspäť a to raz v popoludňajších hodinách a to nasledovne: linka  zo Sibírskej o 14:25, linka  z Vozovky o 13:45 a linka  z Vozovky o 13:40. Na trase linky  sa nachádza 18 zastávok, na trase linky  24 zastávok a na trase linky  22 zastávok.

| Linka  | Linka  | Linka  |
| --- | --- | --- |
| Modranka | Linčianska | Sibírska |
| Modranka - Pošta | Linčianska I. | Kopánka - Nám. SUT, |
| Modranka - Jednota | Zelenečská I. | Špačinská - Obch. akadémia |
| Nitrianska cesta - SAD a.s. | Dohnányho | Špačinská cesta |
| Tamaškovičova | Hospodárska | Šrobárova |
| Dohnányho | Študentská - Orion | Terézie Vansovej - cintorín |
| Hospodárska | Študentská - ZŠ | Botanická - Jednota |
| Študentská - Orion | Terézie Vansovej - cintorín | Botanická |
| Študentská - ZŠ | Zelený kríček | J. G. Tajovského |
| J. Bottu | Špačinská cesta | B. Smetanu |
| Botanická | Špačinská - Obch. akadémia | J. Bottu - park J. Kráľa |
| Botanická - Jednota | Špačinská - Nám. SUT | J. Bottu |
| Terézie Vansovej - cintorín | Sibírska | Študentská - ZŠ |
| Zelený kríček | Olympijská | Študentská - Orion |
| Špačinská cesta | Veterná | Hospodárska |
| Špačinská - Obch. akadémia | Družba | Železničná stanica |
| Špačinská - Nám. SUT | V. Clementisa - Poliklinika | Kollárova |
| Sibírska | V. Clementisa | Sladovnícka |
|  | Spartakovská | Bernolákova - Kriváň |
|  | Sladovnícka | Bernolákova |
|  | Bernolákova - Kriváň | Koniarekova, ŽOS |
|  | Bernolákova | Vozovka |
|  | Koniarekova, ŽOS |  |
|  | Vozovka |  |

Preferencia verejnej osobnej dopravy
------------------------------------

Na území Trnavy nie je verejná osobná doprava nijako preferovaná. Na ulici Zelený kríčok sa síce nachádza podľa dopravného značenia vyhradený autobusový pruh, reálne však ide skôr o špecifické vyznačenie dlhšej autobusovej zastávky. V Trnave nie je prítomná žiadna špeciálna infraštruktúra pre autobusovú dopravu – nie sú prítomné vyhradené autobusové pruhy (okrem krátkeho pri zastávke Zelený kríčok) ani prioritné riadenie križovatiek s cestnou svetelnou signalizáciou.

Zastávky MHD
------------

Celkový počet označníkov zastávok MHD je 84, z toho je 30 „nového" typu a 54 staršieho typu. Na zastávkach s prístreškom informácie z označníku supluje informačná plocha v prístrešku, na týchto zastávkach nie je označník umiestnený. Strategický dokument Plán udržateľnej mobility krajského mesta Trnava a jeho funkčného územia v časti Zber dát konštatuje: "Okrem zastávok, ktoré prešli v nedávnom období rekonštrukciou, je možné označiť ich technický stav za nevyhovujúci."

Tarify
------

Cestovné lístky sa kupujú priamo u vodiča, ďalej sa už neoznačujú a sú určené na všetky linky okrem linky  (Biely Kostol) lístok platí na 50 minút od zakúpenia. Cestujúci sú si povinní pri cestovaní do oblastí Zóny II (Biely Kostol zakúpiť lístok pre túto tarifnú zónu. Platiť je možno v hotovosti, alebo bezkontaktnou čipovou kartou na báze kreditu.

### Zľavy

So zľavou sa môžu prepravovať:

* deti po dovŕšení 6. roku veku do dovŕšenia 15. roku veku
* ďalšie dieťa do dovŕšenia 6. roku veku v sprievode toho istého cestujúceho
* žiaci a študenti do 26. roku veku (so žiackym preukazom, alebo dopravnou kartou)

Bezplatne sa môžu prepravovať:

* deti do dovŕšenia 6. roku veku v sprievode cestujúceho
* sprievodca alebo vodiaci pes, invalidný vozík alebo kočík ťažko zdravotne postihnutej osoby, ktorá je držiteľom preukazu ŤZP-S
* poslanci NR SR a sudcovia Ústavného súdu SR

Referencie
----------

1. 1 2
2. 1 2 3 4 5   *Plán udržateľnej mobility krajského mesta Trnava a jeho funkčného územia - Zber dát* [online]. Trnava: [cit. 2020-03-01]. Dostupné online.
3. ↑  Tarifné podmienky MHD v Trnave

Externé odkazy
--------------

* Cestovné poriadky a iné informácie o MHD v Trnave (iMHD.sk)

| * z
* d
* u
Mestská hromadná doprava na Slovensku |
| --- |
| Podľa mesta | 
* Banská Bystrica
* Bardejov
* Bratislava
* Brezno
* Čadca
* Dunajská Streda
* Galanta
* Hlohovec
* Komárno
* Košice
* Levice
* Levoča
* Lučenec
* Martin
* Nitra
* Nové Zámky
* Mestská hromadná doprava v Pezinku
* Piešťany
* Poprad
* Rožňava
* Ružomberok
* Senec
* Senica
* Sereď
* Skalica
* Snina
* Spišská Nová Ves
* Stará Ľubovňa
* Svit
* Šahy
* Šaľa
* Štúrovo
* Šurany
* Topoľčany
* Trebišov
* Trnava
* Vráble
* Vranov nad Topľou
* Zlaté Moravce
* Zvolen
* Žiar nad Hronom
* Žilina

 |
| Železničná doprava | 
* Bratislava
* Tatranské elektrické železnice
* Trenčianska elektrická železnica
* Ľubochnianska elektrická železnica (zrušená)
* Elektrická železnica Bratislava – Viedeň (zrušená)

 |
| Rýchlodráha | 
* Bratislava (plánovaná)
* Petržalka
* Košice

 |
| Električková doprava | 
* Bratislava
* Košice

 |
| Trolejbusová doprava | 
* Banská Bystrica
* Bratislava
* Košice
* Prešov
* Žilina
* Vysoké Tatry (zrušená)

 |
| Autobusová doprava | 
* Bratislava
* Košice
* Žilina

 |
| Prevádzkovatelia | 
* *DP:* Banská Bystrica
* Bratislava
* Košice
* Martin
* Prešov
* Žilina
* *ARRIVA:* Bratislava
* Liorbus
* Michalovce
* Nitra
* Nové Zámky
* Trnava

 |
| Integrované dopravné systémy | 
* Bratislavský kraj
* Košický a Prešovský kraj
* Žilinský kraj
* Žilina – Rajec (zrušený)

 |